Ну і самая вялікая праблема для людзей з абмежаванымі магчымасцямі ў перасоўванні — паніжаныя бардзюры. Такое ўражанне, што з кожнай новай будоўляй мы наступаем на адны і тыя ж граблі. Аўтар гэтых радкоў мела магчымасць назіраць падобныя будаўнічыя хібы, бо побач з карпунктам некалькі гадоў працягваюцца маштабныя будоўлі. Спачатку ўзводзілі вялікі офіс падатковай службы, цяпер ідзе рэканструкцыя кобрынскага моста. Дык вось падатковую здалі, добраўпарадкаванне зрабілі, новыя дарожкі праклалі, у тым ліку з боку моста. А ў напрамку вуліцы Малой паставілі такія высокія бардзюры, што і здароваму чалавеку іх не вельмі лёгка пераадолець, калі пераходзіш дарогу. Потым, вядома, перарабілі, змарнаваўшы сродкі.